Steven Brioude

Steven Brioude pe Steven Gévaudan , pe Stephanus, marvet en 970, a voe beskont Gévaudan eus 954 betek 970. Mab e oa da v-Beltram, beskont Gévaudan, ha da Emilgarde.

Gouarn a rae Saint-Julien de Brioude ha Mende, mestr e oa war greisteiz Aovergn. Ne oa ket kont Gévaudan, petra bennak ma en doa galloud kement hag ur c'hont, ha ne voe roet an titl-se nemet meur a gantved goude.

Dimezioù
Dimeziñ a reas d'ur plac'h anvet Anne, ha n'ouzer netra diwar he fenn, nemet e oa bev en 943. Ur verc'h o doe, Emildis, a zimezas da Rotboald Iañ Provañs, anavezet ivez e galleg evel Roubaud, kont Provañs.

War-dro 967 ec'h addimezas Steven Brioude da Adelaid Anjev († 1026), merc'h da Foulk II, kont Anjev, ha d'e bried Gerberga. Bugale o doe:
 Pons Iañ Gévaudan († entre 1016 ha 1018), kont Gévaudan
 Steven, eskob Le Puy eus 995 da 998
 Bertrand
 hag ivez, moarvat, Ermengarde, dimezet da Robert Iañ Aovergn, kont Aovergn ha Clermont.

Rummad:Gévaudan
Rummad:Istor Bro-C'hall en Xvet kantved